**Medvirkningsopplegg i høringsperioden**

Kommuneplanarbeidet har i noen grad blitt rammet av pågående pandemi. Dette er spesielt innenfor muligheten til å avholde åpne medvirkningsarenaer som møter, seminarer og høringer. I første fase var det 4-5 åpne møter og medvirkning med kommunestyret. Etter 2020 har dette vært vanskelig som nevnt, men dette må tas igjen i høringsperioden.

Det har gjennom 2020 vært møter med enkeltutbyggere, grupper, befaringer, møter med regionalt planforum, varsling av endringer som kommer av formålsendringer fra 2011 planen som ikke blir videreført i ny plan og møter med styringsgruppa.

I den offisielle høringsperioden vil planen bli publisert på kommunens hjemmeside og varslet på lovlig måte. I tillegg vil den bli distribuert til overordnet myndigheter og regional myndighet, nabokommuner på norsk og svensk side.

For å lette forståelsen av en plan og de ulike bestanddelene en plan består av vil det bli laget et eget fortellingskart som legges ut på kommunens hjemmeside. I møtet 15. mars vil det bli vist en foreløpig versjon av dette.

Det vil videre blir brukt kommunens hjemmeside, Facebook, kommunens varslingstjeneste o.l. for å spre hvor man finner planforslaget.

Det vil bli invitert til webinarer der planen blir forklart og det blir mulig å komme med synspunkter på planen. Innspill vil bli linket til kommunes posttjeneste og ha lav brukerterskel.

Det er under produksjon noen små videosnutter som skal brukes for å spre oppmerksomhet rundt planene.

Det vil bli arrangert egne møter enten som er rettet mot de 4 rådene i kommunen.

Hvis det åpnes for større møter, vil disse bli arrangert på kort varsel.

Espen s